ஆக்டைல் காலேட்டு

ஆக்டைல் காலேட்டு (Octyl gallate) என்பது C15H22O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1-ஆக்டனால் மற்றும் காலிக்கு அமிலத்தின் எசுத்தர் சேர்மம் என்று வகைப்படுத்தப்படுகிறது. ஓர் உணவு சேர்க்கைப் பொருளாக, இது ஐ311 என்ற ஐரோப்பிய எண்ணின் கீழ் ஒரு ஆக்சிசனேற்றத்  தடுப்பானாகவும் பாதுகாக்கும் பொருளாகவும் பயன்படுத்தப்படுகிறது.

பண்புகள்
ஆக்டைல் காலேட்டு என்பது ஒரு தனித்துவமான வாசனையுடைய வெண்மை நிறப் பொடியாகும்.  தண்ணீரில் மிகக் குறைந்த அளவே கரையும்.  ஆனால் ஆல்ககாலில் கரையும். பன்றிக்கொழுப்பில் இதன் கரைதிறன் 1.1% ஆகும். இரும்பின் முன்னிலையில் ஆக்டைல் ​​காலேட்டு கருமை நிறமாக மாறும்.

பயன்கள்
இந்த ஆக்சிசனேற்ற எதிர்ப்பொருள், சோப்புகள், சவர சோப்புகள், முடி கழுவும் திரவம், தோல் குழைமம், வெளுப்பாக்கிகள், வெண்ணெய் மற்றும் வேர்க்கடலை வெண்ணெய் போன்ற ஏராளமான மருந்து, அழகுசாதனப் பொருட்கள் மற்றும் உணவுப் பொருட்களில் பயன்படுத்தப்படுகிறது.

இச்சேர்மம் பியூட்டைலேற்ற ஐதராக்சிதொலுயீன் மற்றும் பியூட்டைலேற்ற ஐதராக்சி அனிசோல் உடன் ஒருங்கிணைந்த ஆக்சிசனேற்றியாகும்.

மேற்கோள்கள்

பகுப்பு:ஆக்டைல் எசுத்தர்கள்
பகுப்பு:காலேட்டு எசுத்தர்கள்
பகுப்பு:உணவு எதிராக்சிகரணிகள்